CELEX: 32011R0259
Language: da
Date: 2011-03-16 00:00:00
Title: Kommissionens forordning (EU) nr. 259/2011 af 16. marts 2011 om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn

17.3.2011   
            
            
               DA
            
            
               Den Europæiske Unions Tidende
            
            
               L 70/31
            
         KOMMISSIONENS FORORDNING (EU) Nr. 259/2011
   af 16. marts 2011
   om ændring af forordning (EU) nr. 642/2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 143, sammenholdt med artikel 4, og
   ud fra følgende betragtninger:
   
               (1)
            
            
               Artikel 5 i Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2) fastsætter de komponenter, der bestemmer de repræsentative cif-importpriser, jf. artikel 136, stk. 2, i forordning (EF) nr. 1234/2007 for korn omhandlet i artikel 2, stk. 1, i forordning (EU) nr. 642/2010.
            
         
               (2)
            
            
               Selv om artikel 2, stk. 1, og artikel 5, stk. 1, i forordning (EU) nr. 642/2010 henviser til blød hvede af høj kvalitet, omfatter bilag III til nævnte forordning også noteringsbørser og referencesorter for blød hvede af middel og lav kvalitet. For at skabe konsekvens bør noteringer og referencesorter for blød hvede af middel og lav kvalitet udgå af nævnte bilag.
            
         
               (3)
            
            
               Forordning (EU) nr. 642/2010 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Bilag III til forordning (EU) nr. 642/2010 erstattes af teksten i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. marts 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 187 af 21.7.2010, s. 5.
   
      BILAG
      
         
            »BILAG III
            
               Noteringsbørser og referencesorter
            
            
                        Produkt
                     
                     
                        Blød hvede
                     
                     
                        Hård hvede
                     
                     
                        Majs
                     
                     
                        Andre foderkerner
                     
                  
                        Standardkvalitet
                     
                     
                        Høj
                     
                     
                         
                     
                     
                         
                     
                     
                         
                     
                  
                        Referencesort (type og sortering) for børsnoteringen
                     
                     
                        Hard Red Spring nr. 2
                     
                     
                        Hard Amber Durum nr. 2
                     
                     
                        Yellow Corn nr. 3
                     
                     
                        US Barley nr. 2
                     
                  
                        Noteringsbørs
                     
                     
                        Minneapolis Grain Exchange
                     
                     
                        Minneapolis Grain Exchange (1)
                        
                     
                     
                        Chicago Board of Trade
                     
                     
                        Minneapolis Grain Exchange (2)
                        
                     
                  
      
      
         (1)  Hvis der ikke foreligger nogen prisnotering, som kan anvendes ved beregningen af en repræsentativ cif-importpris, lægges de offentligt tilgængelige fob-noteringer i USA til grund.
      
         (2)  Hvis der ikke foreligger nogen prisnotering, som kan anvendes ved beregningen af en repræsentativ cif-importpris, lægges de mest repræsentative og offentligt tilgængelige fob-noteringer i USA til grund.«